
ŠAKIŲ RAJONO SAVIVALDYBĖS TARYBA

SPRENDIMAS

DĖL RAJONO SAVIVALDYBĖS TARYBOS 2011 M. BIRŽELIO 30 D. SPRENDIMO NR. T-105 „DĖL ŠAKIŲ SOCIALINIŲ PASLAUGŲ CENTRO TRANSPORTO PASLAUGŲ TEIKIMO TVARKOS TVIRTINIMO“ DALINIO PAKEITIMO

2014 m. lapkričio 27 d. Nr. T-

Šakiai


Vadovaudamasi Lietuvos Respublikos vietos savivaldos įstatymo 18 straipsnio 1 dalimi,  Lietuvos Respublikos euro įvedimo Lietuvos Respublikoje įstatymu, Lietuvos Respublikos Vyriausybės 2013 m. birželio 26 d. nutarimu Nr. 604 patvirtintu Nacionaliniu euro įvedimo planu, rajono savivaldybės taryba nusprendžia: 


1. Pakeisti iš dalies rajono savivaldybės tarybos 2011 m. birželio 30 d. sprendimo Nr. T-105 „ Dėl Šakių socialinių paslaugų centro transporto paslaugų teikimo tvarkos tvirtinimo“ 16 punktą ir jį išdėstyti taip:

„16. Šakių socialinių paslaugų centro transporto paslaugos tarifas:


16.1. Už vieną Šakių socialinių paslaugų centro transporto nuvažiuotą kilometrą mokamas 0,60 Lt/km (0,17 Eur/km) mokestis;


16.2. Naudojantis transporto paslaugomis tik Šakių mieste, mokamas vienkartinis 10 (2,90 Eur) Lt mokestis; 


16.3. Jei naudojimasis transporto paslauga trunka ilgiau kaip 8 valandas, už kiekvieną papildomą valandą mokamas 8 Lt/val (2,31 Eur/val) papildomas mokestis;

16.4. Jei transporto paslauga naudojamasi poilsio ir švenčių dienomis, paslaugos gavėjas moka:


16.4.1. už vieną nuvažiuotą kilometrą - 0,60 Lt/km (0,17 Eur/km) mokestį;


16.4.2. už kiekvieną transporto naudojimo valandą – 8 Lt (2,31 Eur/km).

2. Nustatyti, kad kaina eurais įsigalioja nuo euro įvedimo Lietuvos Respublikoje dienos.

ADMINISTRACIJA 
AIŠKINAMASIS RAŠTAS
PRIE RAJONO SAVIVALDYBĖS TARYBOS SPRENDIMO 

„DĖL RAJONO SAVIVALDYBĖS TARYBOS 2011 M. BIRŽELIO 30 D. SPRENDIMO
 NR. T-105 „DĖL ŠAKIŲ SOCIALINIŲ PASLAUGŲ CENTRO TRANSPORTO PASLAUGŲ TEIKIMO TVARKOS TVIRTINIMO“ DALINIO PAKEITIMO“ PROJEKTO
2014 m. lapkričio 19 d. Nr. VL-1567

Šakiai


1. Parengto projekto tikslai ir laukiami rezultatai: bus patvirtinti įkainiai eurais.

2. Projekto rengimo metu gauti specialistų vertinimai ir išvados: ---                                     

3. Galiojantys aktai (tarybos, mero, direktoriaus), kuriuos reikėtų pakeisti ar panaikinti,   priėmus sprendimą pagal teikiamą projektą: ---


4. Kiti, projektų rengėjų nuomone, reikalingi paaiškinimai: šiuo sprendimo projektu esami Šakių socialinių paslaugų centro transporto paslaugų įkainiai nurodomi ir kita valiuta – eurais. Kainos įsigaliotų nuo euro įvedimo Lietuvos Respublikoje dienos.

Administracijos direktorius
Juozas Puodžiukaitis
Projekto rengėjas
Pareigos: Socialinės paramos skyriaus vedėja

